
	Vår saksbehandlar
	Vår dato
	Vår referanse

	Jon Jordanger – tlf 57 65 51 47
	30.07.2003  
	2003/7600 - 434.11  

	E-post: jj@fm-sf.stat.no
	Dykkar dato
	Dykkar referanse

	
	24.07.2003  
	  


	Fortun Sankelag  

v/Steinar Mørkrid

6877  Fortun    
	


Søknad frå Fortun sankelag om fellingsløyve på skadegjerande  jerv 

i området Nørdstedalen - Luster kommune

Vi viser til søknad av 24.07.03 frå Fortun sankelag, v/ Steinar Mørkrid, om fellingsløyve på jerv, og til telefonsamtalar med Einar Fortun og Sverre S. Tveiten i SNO.

Statens Naturoppsyn (SNO) har i tida juni/juli undersøkt til saman 8 kadaver av lam i Luster kommune som er dokumentert drepe av jerv. Det  siste kadaveret vart undersøkt 20.07.03. I tillegg er det meldt om 15-20 lam som ikkje er komne til rette trass i godt tilsyn, og som sannsynlegvis er tapt. 

Det har dei siste åra vore jerveskadar i  området ved Nørdstedalen i Luster kommune. 

Området er eit viktig beiteområde for sau i kommunen. Erstatningsutbetalingane for 2002 viser at Luster kommune var ein av dei som er hardast råka av jerveskadar med utbetaling av erstatning for 20 sauer og 162 lam.  Observasjonar av jerv og jervespor viser at det er jamn aktivitet av jerv her. Potensialet for ytterlegare skade er stor.

Direktoratet for naturforvaltning har i brev 06.06.2003 gjeve fylkesmennene i Sør-Norge mynde til å iverksetje fellingsløyve på 5 jerv i 2003, og i tillegg til dette 2 jerveløyve i Dovre og Lesja kommunar. Dette er tre fleire løyve enn for 2002. 

I høve til beitesesongane 2001 og 2002 har situasjonen for jervebestanden endra seg ein del. Kjerneområdet for jerv i Dovre-Snøhetta-området vart oppheva 01.04.02. Jerven hadde her eit sterkt vern, medan terskelen for å gje fellingsløyve utanfor kjerneområdet var låg. 

Slik situasjonen er no skal jervebestanden i Sør-Noreg forvaltast som ein bestand, og dette inneber at terskelen for å gje fellingsløyve t.d. i vårt fylke vil liggje noko høgre enn før oppheving av kjerneområda. 

Avgangen av jerv i Sør-Noreg var stor i førre sesong (2001) med 22 jerv - av desse minimum 13 tisper, men derimot moderat i siste sesong (2002) med 9 jerv - av desse minimum to tisper.

I St. prp. Nr 1 (2001-2002) er målet for tal ynglingar i Sør-Noreg 10-15. 

Dette vart ikkje nådd i 2002 med berre 8 dokumenterte ynglingar. 

Pr. 03.06.03  er det registrert 15 sannsynlege ynglingar. 

Oppdaterte utrekningar for vinterbestanden av jerv i Sør-Norge viser eit tal på ca 64 dyr for perioden 2000-2002,  mot ca 40 dyr i perioden 1995-1997 - d.v.s ein klår auke i bestanden.

Målet med skadefelling er ikkje å regulere ein rovviltbestand, men å forhindre ytterlegare tap av bufe. Det vert understreka at andre førebyggjande tiltak i størst mogleg grad skal prøvast ut før fellingsløyve blir gjeve. Sjølv om kjerneområdet er oppheva, vil det framleis vere aktuelt og naudsynt å gjennomføre ei differensiert forvaltning av jervebestanden. 

Slik sett har difor ikkje rammetilhøva endra seg vesentleg for forvaltninga av jerv i Sogn og Fjordane. Her skal det framleis ikkje vere ynglande bestandar av jerv, men det vert samstundes presisert at fylka i Sør-Norge må ta si del av ansvaret for å oppfylle målet om 10-15 ynglingar. Eit viktig mål må etter vår meining vere at utvekslinga av jerv mellom Sør og Nord-Norge held fram og vert betra. I denne samanheng vert likevel vårt fylke perifert i høve til å nå desse måla.

Det er førebels relativt få dokumenterte tap, men fylkesmannen i Sogn og Fjordane legg i denne saka vekt på stort skadepotensiale, tidspunkt i beitesesongen og tidlegare tap. 

Røynsler over fleire år viser at det sjeldan har lukkast å ta ut skadegjerande jerv. Samstundes er det i slutten av august og førstninga av september at dei største tapa bruker oppstå. Sjølv om det er tidleg i sesongen, vil vi sterkt oppmode om å planleggje iverksetjing av tidleg nedsanking fram mot slutten av august - dersom skadane held fram - og det ikkje vert teke ut jerv. Dette både for å redusere tapa og for å spare sauene for unødig liding. 

Søknad om fellingsløyve på jerv vert handsama etter ”Forskrift om forvaltning av bjørn, jerv, ulv, og gaupe”, fastsett ved kgl.res. 30.06.2000. Vi viser og til brev frå DN av 06.06.03.

På bakgrunn av dokumentert skade på sau i Nørdstedalen, skadepotensiale og skadar dei siste åra, gjev fylkesmannen løyve til felling av 1 jerv i Nørdstedalen og nærliggande område i Luster kommune. 

Fellingsområdet er avgrensa slik:  Skjolden – Grånosa – Greinbreen – Fylkesgrensa mot Møre og Romsdal/ Oppland til riksveg 55 og langs riksveg 55 til Skjolden.
Følgjande vilkår er knytt til fellingsløyvet:

1. Fellingsløyvet vert tildelt Luster sankelag,  v/Steinar Mørkrid. Sankelaget melder frå til Luster kommune om  kva for personar som tek del i jakta. Sankelaget melder vidare denne lista til lensmann og fylkesmannen, inkludert namn på jaktleiarar for jaktlag. 

Dette må skje før jakta startar. Berre jegerar som er godkjent av sankelaget kan delta i fellingsforsøket. Jaktlaget/jaktlaga må ikkje vere større enn at det er sikra kommunikasjon mellom jegerane og jaktlaga for å unngå at fleire dyr vert felt. 

2. Alle oppnemnde jegerar skal vere kjende med innhaldet i dette brevet og vedlagde brev  av 06.06.2003 frå Direktoratet for naturforvaltning.

3. Fellingsløyvet gjeld for tidsrommet 

frå og med torsdag 31.07.2003 til og med måndag 18.08.09.2003.

4. Ved felling av jerv skal det nyttast våpen- og ammunisjon godkjent for storviltjakt, jf. ”Forskrift av 22. mars 2002, nr.150, om utøvelse av jakt og fangst” – jf spesielt 

§ 2, 2. ledd og §§ 3, 15, 16 og 18.   Bruk av hagle er tillate ved felling av jerv.

5. Felling av jerv skal straks meldast til kommunen, fylkesmannen og DN.

      Meldinga skal innehalde opplysningar om tid og stad for fellinga. 


Fellingsstaden skal kunne påvisast.   

7. Dersom jerv vert såra under forsøk på felling, pliktar jegeren utan opphald å melde frå til fylkesmannen, kommunen og næraste politimynde. 

Generelt for ettersøk av jerv gjeld punkta i forvaltningsforskrifta § 6.

8. Jerv som blir felt er Viltfondet sin eigedom. Ingen kan difor på nokon måte gjere seg nytte  av jerven utan etter samtykke med DN. Felt dyr skal så raskt som mogleg sendast til Norsk  Institutt for Naturforskning (NINA), Tungasletta 2, 7485 Trondheim.

9. Med heimel i viltlova § 52, siste ledd, har DN gjeve løyve til bruk av laus hund under forsøk på felling. Dersom dette vert vurdert må naudsynt løyve etter bufelova hentast inn av jaktleiar.


Fellingsløyvet er gjeve med heimel i § 12 i viltlova og i § 3 i forskrift om forvaltning av bjørn, jerv, ulv og gaupe fastsett ved Kgl. Res. 30.06.2000. 

Dette vedtaket kan påklagast etter reglane i forvaltningslova innan tre veker, jf vedlagde  skjema.  Ei eventuell klage skal rettast til DN, men sendast via fylkesmannen.

Med helsing

	Jofred Takle
	Jon Jordanger

	fung. fylkesmiljøvernsjef
	rådgjevar


Vedlegg: 1. Brev av 06.06.2003 frå Direktoratet for naturvorvaltning


 2. Skjemaet ”Melding om rett til å klage over forvaltningsvedtak”


Kopi m/vedlegg:




Luster kommune, pb 124, 6866 Gaupne



Lensmannen i Luster,   6866 Gaupne



Rovviltkontakt Einar Fortun, 6866 Gaupne



Foreningen Våre Rovdyr, Postboks 195, 2151 Årnes



Naturvernforbundet i Sogn og Fjordane, pb 470, 6853 Sogndal


Kopi u/vedlegg:



Rovviltkontakt Rein Arne Golf, 6887 Lærdal



SNO v/Sverre Tveiten, 5784 Øvre Eidfjord



Direktoratet for naturforvaltning, Tungasletta 2, 7485 Trondheim



Fylkesmannen i Møre og Romsdal



Fylkesmannen i Oppland



Rovviltutvalet v/Kirsti Timenes Bell, 6978 Viksdalen


Kopi internt:  Arkiv, kopibok, land, jj,  hm, jt , ney, 

	Adresse Skrivarvegen 3, 6863 LEIKANGER
	Telefon  57 65 50 00
	Landbruksavdelinga
	Telefon

	Org.nr 974 763 907
	Telefaks  57 65 50 55
	Postadresse
	57 72 32 00

	Bankkonto 7694 05 01608
	E-post  postmottak@fm-sf.stat.no
	Postboks 14, 6801 FØRDE
	Telefaks

	
	Internett  www.fylkesmannen.no/sfj
	Besøksadresse  Hafstadvegen 48, Førde
	57  72 32 50

